Kreikan ilmavoimat

Kreikan ilmavoimat () on yksi Kreikan asevoimien kolmesta puolustushaarasta Kreikan maavoimien ja merivoimien ohella. Ilmavoimien tehtävänä on Kreikan ilmatilan puolustus sekä muiden puolustushaarojen tukeminen. Kreikan kuningaskunnan kaudella 1935–1973 ilmavoimat tunnettiin nimellä "Kreikan kuninkaalliset ilmavoimat" (Ελληνική Βασιλική Αεροπορία (EBA), "Ellinikí Vasilikí Aeroporía (EVA)").
Ilmavoimien vahvuus on noin henkeä, joista noin on kantahenkilökuntaa. Sen käytössä on noin 400 ilma-alusta, mukaan lukien 198 monitoimihävittäjää (v. 2019).
Historia.
Kreikan asevoimien ilmavoimat sai alkunsa, kun Kreikan hallitus antoi maan sotilasilmailun perustamisen ranskalaisten asiantuntijoiden tehtäväksi vuonna 1911. Ensimmäinen neljän lentäjän yksikkö aloitti Lárisassa vuonna 1912. Lentokoneita käytettiin pian tämän jälkeen ensimmäisessä ja toisessa Balkanin sodassa 1912–1913.
Ilmavoimien käyttö laajeni ensimmäisessä maailmansodassa 1914–1918 sekä Vähän-Aasian sotaretken aikana vuosina 1919–1922, joissa lentokoneita käytettiin ilmataisteluissa, pommituksissa ja tiedustelussa. Lentokoneet hankittiin alkuvaiheessa pääosin Isosta-Britanniasta ja Ranskasta. Myös Kreikassa aloitettiin lentokonevalmistus yhteistyönä ulkovaltojen kanssa.
Itsenäisenä puolustushaarana Kreikan ilmavoimat perustettiin maailmansotien välisenä aikana vuonna 1930. Sotilasarvot järjestettiin brittiläisen mallin mukaan. Ilmavoimien akatemia perustettiin vuonna 1931. Toisen maailmansodan alussa 1940 Kreikan ilmavoimat pärjäsi hyvin Italian lukumäärältään ylivoimaisia ilmavoimia vastaan. Vuonna 1941 se kärsi kuitenkin väistämättömän tappion Saksan Luftwaffelle. Kreikan ilmavoimia evakuoitiin brittivallan alla olleeseen Egyptiin, jossa vastarinta organisoitiin uudelleen, ja kreikkalaiset lentolaivueet osallistuivat sotatoimiin osana liittoutuneita. Vuonna 1943 ilmavoimat osallistui erityisesti hyökkäyksiin saksalaisten miehittämälle Kreetalle ja vuonna 1944 Italiaan.
Vuosina 1950–1955 Kreikan ilmavoimat osallistui Korean sotaan. Ensimmäiset suihkukoneet tulivat käyttöön vuonna 1951. Ilmavoimia alettiin uudistaa ja kehittää voimakkaasti Kreikan liityttyä puolustusliitto Natoon vuonna 1952. Huomiota kiinnitettiin muun muassa hajautettuun organisaatiorakenteeseen.
Vuonna 1974 Kreikan ilmavoimat sai käyttöön ensimmäiset nk. toisen sukupolven suihkukoneet, F-4 Phantomit. Kolmannen sukupolven koneisiin siirryttiin vuonna 1988 Mirage 2000 -hävittäjien ja vuonna 1989 F-16 Falcon -hävittäjien myötä.
Tammikuussa 2021 maa alkoi hankkia neljännen sukupolven konetyypiksi Dassault Rafale -hävittäjiä, joista 12 oli uusia ja 12 käytettyä. Viidennen sukupolven koneiden vuoro tuli kuitenkin jo vuonna 2024, kun Kreikka päätyi hankkimaan F-35 Lightning II -hävittäjiä, joita se tilasi 20 kpl, ja saman verran jää vielä optioksi.
Organisaatio.
Kreikan ilmavoimien tärkeimmät ylimmän tason joukko-osastot ja muut yksiköt (vuonna 2019) on lueteltu alla. Yksityiskohtaisempi luettelo, katso: Luettelo Kreikan ilmavoimien yksiköistä.
Sotilasarvot.
Kreikan ilmavoimien sotilasarvot (ja niitä Suomessa vastaavat lähimmät sotilasarvot) ovat:
Kalusto.
Kreikan ilmavoimat käyttää seuraavaa kalustoa (vuonna 2019):
Lentokoneet.
Hävittäjäkoneet
Kuljetus- ja muut tukikoneet
Sammutuskoneet
Koulutuskoneet
Ohjukset ja pommit.
Ilmasta ilmaan
Ilmasta maahan